A Bizottság határozata

(1995. április 6.)

a tagállamok közötti áruforgalomra vonatkozó statisztikákkal kapcsolatos, igazgatási rendszerek közötti telematikai hálózatokról (Edicom) szóló 94/445/EK tanácsi határozat szerint közösségi finanszírozásra jogosult 71 javasolt intézkedés értékeléséről

(95/126/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a tagállamok közötti áruforgalomra vonatkozó statisztikákkal kapcsolatos, igazgatási rendszerek közötti telematikai hálózatokról (Edicom) szóló, 1994. július 11-i 94/445/EK tanácsi határozatra [1] és különösen annak 6. cikkére,

mivel a javaslatok a 94/445/EK határozat 1. cikkében hozott intézkedések végrehajtására létrehozott éves munkaprogram részét képezik;

mivel a 89/382/EGK, Euratom tanácsi határozat [2] által létrehozott Európai Közösségek Statisztikai Programbizottsága kedvező véleményt adott az éves munkaprogram kialakításával, felmérésével és jóváhagyásával kapcsolatban;

mivel a 3330/91/EGK tanácsi rendelettel [3] felállított, a tagállamok közötti áruforgalmi statisztikákkal foglalkozó bizottság kedvező véleményt alkotott;

mivel a Bizottság intézkedéseinek központosítása érdekében a tagállamok közötti áruforgalmi statisztikákkal foglalkozó bizottsága engedélyt adott 15 szerződés megújítására, amelyek a DI/496 számú, CCAM 365/93 értesítési számú, Informatikai Szolgáltatási Keretszerződés 200-ban leírt eljárásnak megfelelően jöttek létre;

mivel ugyanazon központosított intézkedések érdekében a tagállamok közötti áruforgalmi statisztikákkal foglalkozó bizottság engedélyt adott 26 ajánlattételi felhívás közzétételére és ezek alapján szerződések odaítélésére összesen legfeljebb 200000 ECU értékben, ami a fent említett 94/445/EK határozat 7. cikkében megállapított eljárás hatálya alá tartozik;

mivel a tagállamokban az intézkedések decentralizálása érdekében a tagállamok közötti áruforgalmi statisztikákkal foglalkozó bizottság engedélyt adott 30 javasolt szerződés megkötésére a szabadkézi eljárásnak megfelelően, a nemzeti statisztikai hatóságok támogatási javaslataira vonatkozóan;

mivel a Bizottságnak határozatot kell hoznia a közösségi finanszírozással kapcsolatos javaslatok jóváhagyására vonatkozóan,

ELFOGADTA EZT A HATÁROZATOT:

1. cikk

Az I. mellékletben felsorolt 71 javaslat az e mellékletben meghatározott összegig közösségi finanszírozást kaphat.

2. cikk

Ennek a határozatnak a tagállamok a címzettjei.

Kelt Brüsszelben, 1995. április 6-án.

a Bizottság részéről

Yves-Thibault De Silguy

a Bizottság tagja

[1] HL L 183., 1994.7.19., 42. o.

[2] HL L 181., 1989.6.28., 47. o.

[3] HL L 316., 1991.11.16., 1. o.

--------------------------------------------------

MELLÉKLET

(ECU-ben) |

Hivatkozás és az intézkedés típusa | Cím | A közösségi finanszírozás szintje |

| |

A nemzeti hatóságok által lefolytatott szabadkézi vétel | Hozzájárulás az áruforgalommal kapcsolatos statisztikáért felelős nemzeti hatóságok munkájához | | |

A hozzájárulás a következő tevékenységekre vonatkozik: elemzések és módszertani tanulmányokgéppel olvasható formanyomtatványok bevezetése és elosztásaadatfeldolgozó rendszerek vagy géppel olvasható formanyomtatványok fejlesztéseberendezések, különösen a lemez/fax és az OCR rendszer javításaosztályozásokadatok terjesztéseadatfeldolgozó rendszerek irányítása és integrálása | B | 339000 |

DK | 233000 |

D | 459000 |

GR | 259000 |

E | 281000 |

F | 407000 |

IRL | 207000 |

I | 296000 |

L | 185000 |

NL | 237000 |

AT | 400000 |

P | 209000 |

FI | 400000 |

SE | 400000 |

UK | 296000 |

A hozzájárulás minőségjavító intézkedésekre, valamint az Eurostat által készített egységes kérdőívekre vonatkozik | B | 120000 |

DK | 82000 |

D | 161000 |

GR | 91000 |

E | 99000 |

F | 143000 |

IRL | 73000 |

I | 104000 |

L | 65000 |

NL | 83000 |

P | 74000 |

UK | 104000 |

A felhasználók koordinációs felmérése | | 50000 |

A minőség elemzésére vagy adatok tükrözésére irányuló, egyeztető célú munka | | 50000 |

Adatgyűjtési rendszerek tanulmányozása (küszöbök) | | 50000 |

Támogatás a kommunikációs interfész kialakításához | | 20000 |

Szerződések megújítása Keretszerződés 200. | Irányzat adatbázis, új tagállamok integrációja | | 45000 |

Elektronikus kiadványok fejlesztése Comext használatával | | 45000 |

Kulcsszógenerálás és az IDEP bemenő programok összehangolása | | 45000 |

Osztályozási rendszeradatok teljességének számítógépes ellenőrzése | | 45000 |

Az IDEP/KN8 szoftver támogatása | | 70000 |

Adminisztráció/képzés a telematikai eszközökre vonatkozóan a tagállamokban | | 45000 |

Az IDEP/KN8 fejlesztése – verzióközpontú többfelhasználós csoport | | 150000 |

Az IDEP telematikai hálózatok használatát irányító tényezők tanulmányozása | | 110000 |

EDI üzenetek szabványosítása – Instat/Exstat feladat | | 65000 |

Üzenetek és adatbiztonsági eljárások fejlesztése | | 70000 |

Távközlési eszközök bevezetése a tagállamokban | | 50000 |

Távközlési interfészek kialakításának támogatása | | 35000 |

Az osztályozásoknak a Taric 2 adatbázisból való átvitelére szolgáló funkciók | | 70000 |

Az SITC CD-ROM-on való tárolása | | 35000 |

A rangsoroló és az új csoportosító lehetőségek bemutatása | | 42000 |

Ajánlati felhívás Keretszerződés 200. | Dokumentációs rendszer fejlesztése | | 50000 |

Edicom-titkárság, az Intrastat/Edicom hírlevél projektirányítási előkészítése | | 50000 |

Index összeállításának rendszere | | 45000 |

A havi jelentés számítógépesítése | | 50000 |

A KN adaptálásához szükséges kiadványok és dokumentumok számítógépesítése | | 45000 |

A KN módosítások központosított irányítása, KN8 szoftver kialakítása | | 50000 |

Az IDEP szoftver KN fájlokkal való ellátásának szabványosítása | | 50000 |

IDEP elektronikus formátum: irányítás | | 80000 |

IDEP elektronikus formátum: folyamatos karbantartás | | 30000 |

IDEP elektronikus formátum: távközlés fejlesztése és bevezetése | | 110000 |

A távközlés adminisztrációba való bevezetésének támogatása | | 65000 |

Az Edicom általános összehangolása | | 150000 |

Adatokat érvényesítő adatfeldolgozó rendszerek fejlesztése és karbantartása | | 110000 |

Osztályozási átviteli rendszerek fejlesztése és karbantartása | | 60000 |

Segítségnyújtó (Helpdesk) információs iroda | | 72000 |

CD-ROM/földrajzi lefedettség kiszélesítése | | 100000 |

CD-ROM/új alkalmazások fejlesztése | | 60000 |

Termelési tevékenységek támogatása | | 100000 |

Az adatbázisok és adatfeldolgozó rendszerek kezelése | | 110000 |

Ajánlati felhívás | A szállítási és raktározási statisztikák tanulmányozása | | 80000 |

Ajánlati felhívás | Az információszükségletek elemzése a végleges hozzáadottértékadó-rendszer érdekében | | 90000 |

Ajánlati felhívás | Az Intrastat/Edicom költség/haszon elemzése az igazgatással és a vállalkozásokkal kapcsolatban | | 90000 |

Külön megállapodás | A lemez/fax rendszerek karbantartása | | 200000 |

Külön megállapodás | Az adatfeldolgozó eszközök modernizálása a közösségen belüli statisztikák gyűjtése és feldolgozása érdekében | | 200000 |

Külön megállapodás | Edicom munkacsoport-találkozók | | 100000 |

Külön megállapodás | Az Intrastat II szeminárium szervezése | | 50000 |

--------------------------------------------------